ইউক্রেন-ইন্দোনেশিয়া সম্পর্ক
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।
বালি (ইন্দোনেশিয়া)
জনপ্রিয় পর্যটন কেন্দ্র হিসেবে বালি’র সুনাম রয়েছে। প্রাচীন ও আধুনিক নৃত্যকলা, ভাস্কর্য, চিত্রকলা, চামড়া, ধাতবশিল্প ও সঙ্গীতের ন্যায় উচ্চ পর্যায়ের শিল্পকলা এ শহরে বিশেষ গুরুত্বতা পেয়েছে। সাংবার্ষিক ইন্দোনেশীয় আন্তর্জাতিক চলচ্চিত্র উৎসব এখানে অনুষ্ঠিত হয়। বিংশ শতকের গোড়ার দিকে পর্যটন শিল্পের দিকে ঝুঁকে পড়ে এ শহরটি। সাম্প্রতিককালে বালিতে ২০১১ সালের আসিয়ান সম্মেলন, ২০১৩ সালে এপেক সম্মেলনসহ মিস ওয়ার্ল্ড সুন্দরী প্রতিযোগিতা অনুষ্ঠিত হয়েছে।